На основу чл.14.ст.1, 6 и 12 и чл. 16.ст. 3. Закона о локалним изборима („Службени гласник РС“, бр. 129/2007, 34/2010-одлука УС, 54/2011, 12/2020 и 68/2020),

Изборна комисија Градске општине Врањска Бања, на седници одржаној 20. маја 2020.године, донела је

**Р Е Ш Е Њ Е**

**О ИСПУЊЕНОСТИ УСЛОВА ЗА ОДРЕЂИВАЊЕ ОПУНОМОЋЕНИХ**

**ПРЕДСТАВНИКА ПОДНОСИОЦА ИЗБОРНЕ ЛИСТЕ У ПРОШИРЕНИ САСТАВ**

**ИЗБОРНЕ КОМИСИЈЕ ГРАДСКЕ ОПШТИНЕ ВРАЊСКА БАЊА И БИРАЧКИХ ОДБОРА**

**УТВРЂУЈЕ СЕ** да је Група грађана „СРПСКА ДЕСНИЦА ВРАЊСКА БАЊА- ОД НАРОДА ЗА НАРОД“ подносилац Изборне листе Група грађана „СРПСКА ДЕСНИЦА ВРАЊСКА БАЊА- ОД НАРОДА ЗА НАРОД“, за избор одборника Скупштине Градске општине Врањска Бања, расписане за 21. јун 2020.године,испуњава услове за одређивање опуномоћених представника у проширени састав Изборне комисије Градске општине Врањска Бања и бирачких одбора.

  **ПОЗИВА СЕ** подносилац Изборне листе да најкасније пет дана пре дана одређеног за одржавање избора одреди своје опуномоћене представнике ( члана и заменика члана) у проширени састав Изборне комисије Градске општине Врањска Бања.

***O б р а з л о ж е њ е***

 Изборна комисија Градске општине Врањска Бања, на седници одржаној 20. маја 2020.године, донела је Решење о проглашењу Изборне листе Група грађана „СРПСКА ДЕСНИЦА ВРАЊСКА БАЊА- ОД НАРОДА ЗА НАРОД“, подносиоца Група грађана „СРПСКА ДЕСНИЦА ВРАЊСКА БАЊА- ОД НАРОДА ЗА НАРОД“.

Даном проглашења Изборне листе, а у складу са одредбом чл. 14.ст. 1 и 6. и 16.ст. 3. Закона о локалним изборима, Изборна комисија је истовремено утврдила да подносилац Изборне листе испуњава услове за одређивање својих опуномоћених представника ( члана и заменика) у проширени састав ових изборних органа.

 На основу напред утврђеног, одлучено је као у диспозитиву Решења.

**ПОУКА О ПРАВНОМ СРЕДСТВУ**: Против овог решења може да се поднесе приговор Изборној комисији градске општине Врањска Бања у року од 24 часа од дана доношења Решења.

 **ИЗБОРНА КОМИСИЈА ГРАДСКЕ ОПШТИНЕ ВРАЊСКА БАЊА**

У Врањској Бањи, 20. мај 2020.године, број:013-19-3/2020-01

 **ПРЕДСЕДНИК КОМИСИЈЕ**

 **Данијела Јаћимовић, ср**